Kappgribb

Kappgribb (Gyps coprotheres) er en stor monotypisk åtselgribb i haukefamilien (Accipitridae). Arten er endemisk for det sørligste Afrika og foretrekker et habitat bestående av åpent gressland og stepper. I sin nordlige utbredelse også buskkledd savanne. Arten inngår i slekten Gyps, som består av åtte arter.

Taksonomi 
Kappgribb ble tidligere regnet som konspesifikk med gåsegribb. Tradisjonelt har også arten blitt regnet til ei gruppe bestående av himalayagribb, indiagribb, teraigribb, skjellgribb og gåsegribb, men nyere genetisk forskning indikerer snarere at kappgribb danner en egen klade sammen med indiagribb og teraigribb, og at disse igjen er søstergruppa til en klade bestående av skjellgribb og gåsegribb.

Biologi 

Kappgribb har en kroppslengde på cirka  og veier typisk  (i snitt ). Vingespennet utgjør cirka . Dette er altså en av de største gribbene i denne slekten.

Fjærdrakten har skittenhvit overside og underside, men vingene har skittenhvite armdekkere og mørke svingfjærene (armsvingfjær og håndsvingfjær) med lys kanttrim. Likeledes er de 14 styrefjærene i stjerten mørke. Halsen er relativt lang og mørk gråsort med lysere spetter. Hodet er lite, nærmest gråsort, og utrustet med et kraftig, sort nebb. Vingene er brede og stjerten kort.

Inndeling 
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). HBW Alive bruker tribuset Gypini som synonym for Gypinae. Norske navn på artene følger Norsk navnekomité for fugl og er i henhold til Syvertsen et al. (2008). Eventuelle navn og beskrivelser i parentes er ikke offisielle.

 Accipitridae, haukefamilien
 Gypinae (Gypini), (åtselgribber)
 Sarcogyps
 S. calvus, rødhodegribb
 Trigonoceps
 T. occipitalis, hvithodegribb
 Aegypius
 A. monachus, munkegribb
 Torgos
 T. tracheliotos, øregribb
 Necrosyrtes
 N. monachus, hettegribb
 Gyps
 G. africanus, hvitryggribb
 G. bengalensis, bengalgribb
 G. himalayensis, himalayagribb
 G. fulvus, gåsegribb
 G. rueppelli, skjellgribb
 G. coprotheres, kappgribb (monotypisk)
 G. tenuirostris, teraigribb
 G. indicus, indiagribb

Referanser

Eksterne lenker 
 

Haukefugler
Gribber